Deși Martin a recunoscut influența operelor lui J.R.R. Tolkien, Jack Vance și Tad Williams, seria diferă de aceste opere anterioare prin interesul crescut arătat folosirii unor elemente realiste. În timp ce Tolkien s-a inspirat din mitologie, "Cântec de gheață și foc" este în mod evident influențată de istoria medievală, în special de Războiul celor Două Roze. De asemenea, în timp ce Tolkien prezenta relații romantice, Martin scrie deschis despre sex, inclusiv despre incest, adulter, prostituție și viol. Astfel, copiii nelegitimi joacă un rol important de-a lungul seriei, ceea ce a făcut ca ea să fie considerată un nou val 'curajos' al fanteziei epice de către autorii care au urmat, inclusiv Scott Lynch, Joe Abercrombie, Steven Erikson și Scott Bakker. Pe site-ul personal, Martin a afirmat că autorii de istorie fictivă cum ar fi Bernard Cornwell și George MacDonald Fraser au influențat seria. Martin este de părere că textul scris de Robert Jordan pe spatele primei cărți a fost determinant în asigurarea succesului inițial al seriei printre cititorii de fantasy.